Document ID: 32006R1930

TARYBOS REGLAMENTAS (EB) Nr. 1930/2006
2006 m. gruodžio 20 d.
iš dalies keičiantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1)
Po Urugvajaus raundo derybų Kombinuotoje nomenklatūroje (KN), pateiktoje Tarybos reglamento (EEB) Nr. 2658/87 (1) I priede, numatyta, kad KN 30 skirsniui priskiriami farmacijos produktai atleidžiami nuo muitų.
(2)
Sterilios chirurginės arba stomatologinės priemonės, neleidžiančios susidaryti sąaugoms, absorbuojamos arba neabsorbuojamos, ir reikmenys, skirti ostomijai, šiuo metu priskiriami skirtingiems KN skirsniams ir apmokestinami 6,5 % muito norma. Tačiau nuo 2007 m. sausio 1 d. jie turi būti klasifikuojami KN 30 skirsnyje dėl Tarptautinės suderintos prekių aprašymo ir kodavimo sistemos konvencijos priede pateiktų KN dalinių pakeitimų, remiantis Muitinių bendradarbiavimo tarybos 2004 m. birželio 26 d. rekomendacija.
(3)
Visuomenės sveikatos tikslais Bendrijai naudinga autonomiškai išplėsti KN 30 skirsniui priskiriamiems farmacijos produktams nustatytą atleidimą nuo muitų. Todėl reikėtų sustabdyti muitų taikymą neribotam laikotarpiui.
(4)
Todėl reikėtų atitinkamai iš dalies pakeisti Reglamentą (EEB) Nr. 2658/87.
(5)
Šiuo reglamentu nustatomas pakeitimas turėtų būti taikomas nuo tos pačios datos kaip ir 2007 m. skirta KN, nustatyta Reglamentu (EB) Nr. 1549/2006 (2), todėl šis reglamentas turėtų įsigalioti nedelsiant ir būti taikomas nuo 2007 m. sausio 1 d.
(6)
Atsižvelgiant į šio reglamento ekonominę svarbą, būtina remtis skubos pagrindais, numatytais Protokolo dėl nacionalinių parlamentų vaidmens Europos Sąjungoje, pridėto prie Europos Sąjungos sutarties ir prie Europos Bendrijų steigimo sutarčių, I.3 punkte,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2658/87 I priedo antros dalies (Muitų sąrašas) 30 skirsnio VI skyrius iš dalies keičiamas taip:
1)
KN 3006 10 30 pozicijos trečiosios skilties tekstas pakeičiamas taip:
„6,5 (3)
2)
KN 3006 91 00 pozicijos trečiosios skilties tekstas pakeičiamas taip:
„6,5 (4)
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2007 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2006 m. gruodžio 20 d..

Labels: 0
3